Document ID: 32007R0636

KOMISJONI MÄÄRUS (EÜ) nr 636/2007,
7. juuni 2007,
millega kehtestatakse erand nõukogu määruse nr 79/65/EMÜ lisast seoses Rumeenia piirkondadega
EUROOPA ÜHENDUSTE KOMISJON,
võttes arvesse Bulgaaria ja Rumeenia ühinemislepingut,
võttes arvesse Bulgaaria ja Rumeenia ühinemisakti, eriti selle artikli 41 lõiget 1,
ning arvestades järgmist:
(1)
Nõukogu 15. juuni 1965. aasta määruse nr 79/65/EMÜ, millega luuakse Euroopa Majandusühenduse põllumajandustootjate tulusid ja majandustegevust käsitlevate raamatupidamisandmete kogumise võrk, (1) lisas on sätestatud piirkondade loetelu kõnealuse määruse artikli 2 punkti d tähenduses.
(2)
Kõnealuse lisa kohaselt on Rumeenia jagatud kaheksaks piirkonnaks. Rumeenia taotlusel tuleks määruse nr 79/65/EMÜ tähenduses kolme aasta jooksul pärast Euroopa Liiduga ühinemist Rumeeniat käsitada ühe piirkonnana, et hõlbustada realistliku valikukava määratlemist.
(3)
Käesoleva määrusega ettenähtud meetmed on kooskõlas ühenduse põllumajandusaruandluse andmevõrgu komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse nr 79/65/EMÜ lisast moodustab Rumeenia kõnealuse määruse kohaldamisel ühe piirkonna kuni 31. detsembrini 2009.
Artikkel 2
Käeolev määrus jõustub seitsmendal päeval pärast selle avaldamist Euroopa Liidu Teatajas.
Käesolevat määrust kohaldatakse alates 2007. aruandeaastast.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. juuni 2007

Labels: 18
19
6